Diari Oficial de la Generalitat Valenciana


Sumari del DOGV 6718, del 21-02-2012 (2012/1632)

Subhasta d'un bé immoble a València.
------------------------------------

### Dades del document

Número de DOGV
:   6718

Data del DOGV
:   21-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1632


Organisme emissor
:   Notaria de Santiago Mompó Gimeno

Tipus de document
:   Subhasta

Subhasta d'un bé immoble a València. [2012/1632]  
Santiago Mompó Gimeno, notari del Col·legi de València, amb residència a València, faig saber:   
  
Que en la meua notaria, sítia a València, carrer de Correus, número 13, segon pis, es tramita venda extrajudicial, d'acord amb l'article 129 de la Llei Hipotecària, de la següent finca hipotecada:  
Descripció: urbana. Deu. Habitatge tipus H, en quarta planta alta o àtic, a la dreta, mirant la façana. Ocupa una superfície útil total de quaranta-cinc metres, noranta-huit decímetres quadrats, dels quals 37,74 metres quadrats corresponen a l'habitatge i 8,24 metres quadrats a la repercussió dels elements comuns; la superfície construïda total és de cinquanta-tres metres, sis decímetres quadrats, dels quals 45,08 metres quadrats corresponen a l'habitatge i 7,98 metres quadrats a la repercussió en els elements comuns. Es compon de: rebedor, sala d'estar menjador, cuina, dormitori principal i bany.  
  
Limita: vist des del carrer on se situa, per davant, amb el carrer esmentat; per la dreta, amb edifici del carrer de Corretgeria, número 32; per l'esquerra, amb habitatge tipus G de la mateixa planta, i en part, corredor d'accés a aquest habitatge; i pel fons, amb edifici número 32 del carrer de Corretgeria.  
Quota: cinc enters per cent.  
Referència cadastral: 2602856LY1158H2466DR.  
Inscripció: consta inscrita en el Registre de la Propietat de València Huit, tom 2226, llibre 111, foli 204, finca 5570.  
Forma part d'un edifici situat a València, carrer de Corretgeria, números 34 i 36 de l'illa 272.  
Com que és procedent la subhasta de la finca es fan saber les seues condicions:  
Tindrà lloc en la meua notaria. La primera subhasta, el dia 17 d'abril de 2012 a les 11.00 hores, i el tipus base serà el de dos-cents trenta-tres mil cent sis euros amb quaranta cèntims (233.106,40 €); si no hi ha postor o si resulta fallida, la segona subhasta, el dia 15 de maig de 2012 a les 11.00 hores, i el tipus d'aquesta serà el 75% de la primera; en els mateixos casos, la tercera subhasta, el dia 12 de juny de 2012, a les 11.00 hores, en què regiran els límits establits en els articles 670 i 671 de la Llei d'Enjudiciament Civil, en la redacció vigent en eixe moment.   
La documentació i certificació del registre a què es refereixen els articles 236, lletra a i 236 lletra b del Reglament Hipotecari poden consultar-se en la notaria, de dilluns a divendres de 09.00 a 13.00 hores. S'entendrà que tot licitador accepta com a bastant la titulació aportada.   
  
Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, mitjançant xec bancari a nom del notari o mitjançant justificació de l'ingrés en l'establiment designat a aquest efecte. Podran fer-se postures per escrit en plec tancat, i s'hi adjuntarà el justificant del depòsit previ fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
València, 14 de febrer de 2012.- El notari: Santiago Mompó Gimeno.